Държавен вестник, бр. 99, 2000 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  99
НАРЕДБА № 28
от 20 ноември 2000 г.
за профилактика и борба с бруцелозата по
овцете и козите
Раздел I
Общи положения
Чл. 1. С тази наредба се определят:
1. мерките за предпазване, ограничаване и
ликвидиране на бруцелозата по овцете и козите;
2. методите за диагностика на заболяването;
3. задълженията на ветеринарномедицински-
те органи, физическите и юридическите лица при
прилагане на мерките и методите по т. 1 и 2.
Чл. 2. Бруцелозата по овцете и козите под-
лежи на задължително обявяване по реда на
чл. 27 от Закона за ветеринарномедицинската
дейност (ЗВМД).
Раздел II
Мерки за предпазване на страната от внос на
овце и кози, заразени с бруцелоза
Чл. 3. (1) Внос на овце и кози се разрешава
от Националната ветеринарномедицинска служ-
ба (НВМС) при условие, че:
1. са идентифицирани с индивидуална ушна
марка и са родени или отгледани на територи-
ята на страната износител;
2. в страната износител бруцелозата по ов-
цете и козите е задължителна за обявяване и
съществуват структури за провеждане на епи-
зоотологичен надзор над заболяването;
3. в страната износител не се извършва вак-
синация срещу бруцелоза по овцете и козите
най-малко 3 години преди износа;
4. произхождат от официално свободна от
бруцелоза по овцете и козите страна или реги-
он, които трябва да отговарят на изискванията
съгласно приложение 1;
5. произхождат от официално свободно от
бруцелоза по овцете и козите стадо (ферма), в
което заболяването не е установявано през пос-
ледните 5 години и което отговаря на изисква-
нията съгласно приложение 2;
6. стадото (фермата) е под контрол на държа-
вен ветеринарен лекар, определен от държавна-
та ветеринарна служба на страната износител;
7. се придружават от сертификат, издаден
от държавен ветеринарен лекар на страната
износител;
8. не са предназначени за санитарно клане
съгласно програми за ликвидиране на заразни
болести, прилагани в страната износител, и не
произхождат от животновъден обект, на който
са наложени ограничителни мерки по други
здравословни причини;
9. при овце и кози, предназначени за раз-
плод, резултатите от серологичното изследва-
не за бруцелоза по чл. 12, т. 2, буква “а” или “д”
трябва да са отрицателни; изследването тряб-
ва да бъде извършено не повече от 30 дни пре-
ди износа;
10. са прегледани от държавен ветеринарен
лекар в рамките на 24 часа преди товаренето им
и не са показали клинични признаци за това
заболяване.
(2) Овце и кози, внесени за разплод и доот-
глеждане, се подлагат на задължителна 30-днев-
на карантина в карантинни бази, одобрени от
НВМС по реда на чл. 51 ЗВМД.
(3) При положителни резултати за бруцело-
за от изследването по ал. 2 всички животни от
внесената партида се подлагат на санитарно
клане, съгласувано със страната износител, като
разходите по клането са за сметка на собстве-
ниците на животните.
(4) При отрицателни резултати от изследва-
нето по ал. 2 овцете и козите се освобождават
от задължителна карантина и преминават на
условна едногодишна карантина, където се из-
следват за бруцелоза, съгласно задължителна-
та профилактична програма по чл. 30 ЗВМД.
(5) Овце и кози, внесени за незабавно клане,
трябва да произхождат от официално свободна
от бруцелоза по овцете и козите страна или
регион и от официално свободно от това забо-
ляване стадо (ферма). Животните се изколват
до 72 часа в кланици, определени от НВМС.
Чл. 4. Внос на семенна течност, яйцеклетки
и ембриони от овце и кози се разрешава от
НВМС при условие, че произхождат от мъжки
разплодници или женски донори, отговарящи
на изискванията по чл. 3, ал. 1, т. 1—9.
Раздел III
Мерки за предпазване от разпространение на
бруцелоза по овцете и козите в страната
Чл. 5. За предпазване от разпространение на
бруцелоза по овцете и козите в страната НВМС
провежда следните профилактични мерки:
1. идентификация на овцете и козите и ре-
гистрация на обектите с такива животни съг-
ласно чл. 32 ЗВМД;
2. контрол върху придвижването и търгови-
ята с живи овце и кози и продукти от тях съглас-
но чл. 37 ЗВМД;
3. контрол върху пазарите и изложбите за
животни съгласно чл. 37 ЗВМД;
4. епизоотичен контрол върху животновъд-
ните обекти с овце и кози съгласно чл. 26
ЗВМД;
5. Националната ветеринарномедицинска
служба провежда ежегодна профилактична
програма, съгласно която се извършват:
а) серологични изследвания на разплодните
овце и кози над 12 месеца;
б) серологично изследване на абортирали
овце и кози в стада с масови аборти;
в) бактериологично изследване на абортира-
ни фетуси или мъртвородени агнета или ярета;
г) серологично изследване на мъжките раз-
плодни животни, съгласно профилактичната
програма.